Karang sebuah tulisan dalam bahasa Betawi yang bertema teknologi dan panjangnya 1 paragraf.

Ngêdêngêrin radio wayah ngênikmatin waktu lowong adalah hal nyang nyênêngin. Dêngan bêmodalkan layanan intêrnèt, êlu karang bisè ngêdêngêrin radio dari manè amè kapan ajè. Kagak tibang ntu, sêbagian gêdé stasiun radio udèh punyè aplikasi khusus dêmi ngêjangkau pêndêngêrnyè liwat gawai. Êlu tibang tinggal ngunduh aplikasi dari stasiun radio paporitlu dan sêmuènyè bisè langsung digunèin. Adè jugè bêbêrapè aplikasi siaran musik nyang nyêdièin layanan radio di dalêmnyè. Êlu sêbagè pênggunè tinggal mindèhin pilian kê mènu radio dan pilih stasiun radio nyang pèngèn didêngêrin. Têrakhir, adè jugè aplikasi khusus nyang dipêruntukin bagi pêndêngar radio. Aplikasi khusus êni tumannyè udèh bêkêrjè samè amè stasiun radio laèn sêhinggè prèkuensinyè bisè didêngêrin dari mêrèka. Asalkan pêrangkat êlu kêhubung amè intêrnèt, mangkè stasiun radio manè gè bisè didêngêrin.